pythainlp/thai-wiki-dataset-v4 huggingface dataset:
โมโมโกะ ทานิ

โมโมโกะ ทานิ  เกิดเมื่อวันที่ 9 กันยายน ค.ศ. 1984 เป็นนักแสดง ไอดอลประเภทกราวียัวร์ และทาเร็นโตะหญิง ชาวญี่ปุ่น
ประวัติ.
โมโมโกะ ทานิ จบการศึกษาจากโรงเรียนมัธยมศึกษาตอนปลายทากาโยชิ จังหวัดอิบารากิ ,หลังจบการศึกษา เธอได้หางานทำที่ร้านขายโทรศัพท์มือถือในท้องถิ่น แต่ได้ลาออกในปีนั้น ต่อมาได้ทำหน้าที่เป็นสาวแคมเปญ สำหรับโตโยต้าสโตร์ ในปีนั้น
"The 4 th M women audition" (21 January 2009)
"Turn Up Friend Park" (13 May 2009/23 March 2013)
"Entertainer Valley Momoko King Decision Battle" (October 21 / December 2, 2009)
"Tanyima Match 2010" (March 17th / July 14th, 2010)
"Monster Idol Valley Momoko and Neruton Tanumi" (November 3, 2010)
"Maji Song Festival SP" (April 20, 2011)
"Wakabayashi vs Kasuga Audrey Terrier Kawa 3rd Game" (September 14, 2011)
"Let's show boobs to boost" (November 19, 2011 / July 6, 2013)
"Kojima vs Takahashi Bottom Layer Performer Mononov Minimum Conflict" (September 15, 2012)
"The Breaking Ground 2013" (February 9, 2013)
"Let's make female friends to baka ryu" (January 18, 2014)
"Slump performer relief project" (March 1, 2014)
"The 5th Terra Kawa Artistic Rehabilitation Program" (December 13, 2014)
"Forbidden unpublished SP that can flow because it is delayed by 55 minutes" (March 7, 2015)
"Goddan's DVD bonus picture is surprisingly funny SP" (March 5, 2016)
"Waremote entertainer conference" (April 16, 2016)
# 9 (November 11, 2011)
# 11 (December 9, 2011)
รายชื่อบุคคลในยุคสามก๊ก (ท)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ท รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เกาะกาเล็ชญัก

กาเล็ชญัก  หรือเรียกว่า เกาะแห่งคนรัก  ตั้งอยู่ในทะเลเอเดรียติก ระหว่างเกาะปัชมันกับเมืองตูรัญบนแผ่นดินใหญ่ของประเทศโครเอเชีย ความน่าสนใจคือรูปร่างของเกาะนี้เป็นรูปหัวใจซึ่งเกิดขึ้นเองตามธรรมชาติ คล้ายกับแนวปะการังรูปหัวใจในหมู่เกาะวิตซันเดส์ของประเทศออสเตรเลีย
กาเล็ชญักมีพื้นที่ 0.132 ตารางกิโลเมตร มีชายหาดยาว 1.55 กิโลเมตร จุดสูงสุดของเกาะคือยอดเขาสองลูกที่สูงกว่าระดับน้ำทะเล 36 เมตร
รูปร่างของเกาะนี้ได้รับการบันทึกครั้งแรกในช่วงต้นคริสต์ศตวรรษที่ 19 โดยนักเขียนแผนที่ของนโปเลียนนามว่า ชาร์ล-ฟร็องซัว โบต็อง-โบเพร ซึ่งแสดงเกาะนี้ไว้ในแผนที่เล่มแสดงชายฝั่งของภูมิภาคแดลเมเชีย (ปัจจุบันเก็บอยู่ในหอสมุดแห่งชาติและแห่งมหาวิทยาลัยในซาเกร็บ)
ในเดือนกุมภาพันธ์ พ.ศ. 2552 กาเล็ชญักเป็นจุดเด่นในกูเกิล เอิร์ธ ทำให้เกาะนี้ได้รับความสนใจจากทั่วโลกนับแต่นั้น
ริโอะ อูจิดะ

ริโอะ อูจิดะ (; โรมาจิ: "Uchida Rio") เกิดเมื่อวันที่ 27 กันยายน ค.ศ. 1991 เป็นนักแสดงหญิง ที่เป็นผู้ร่วมสังกัด LesPros Entertainment , ไอดอลประเภทกราวียัวร์ ชาวญี่ปุ่น ซึ่งเธอเป็นที่รู้จักมากที่สุดในบทบาทของนางเอก ชิจิมะ คิริโกะ ในภาพยนตร์ซีรีส์มาสค์ไรเดอร์ เรื่อง มาสค์ไรเดอร์ไดรฟ์
เกาะบอลส์พีระมิด

เกาะบอลส์พีระมิด  เป็นเกาะที่ถูกลมและคลื่นกัดกร่อนส่วนเหลืออยู่ของของดินและหินที่อุดตันแอ่งภูเขาไฟรูปกระจาดซึ่งเกิดขึ้นประมาณ 6.4 ล้านปีที่แล้ว เกาะนี้ตั้งอยู่ทางตะวันออกเฉียงใต้ของเกาะลอร์ด โฮเว่ในมหาสมุทรแปซิฟิกประมาณ ความสูงอยู่ที่ เมตรเหนือน้ำทะเล มีความยาว และกว้างเพียง เมตร ทำให้เกาะแห่งนี้เป็นเกาะหินโด่งที่สูงที่สุดในโลก เกาะบอลส์พีระมิดเป็นส่วนหนึ่งของอุทยานทางทะเลเกาะลอร์ด โฮเว่ในประเทศออสเตรเลีย
ประวัติ.
การค้นพบ.
เกาะแห่งนั้ถูกตั้งชื่อตามผู้ที่ค้นพบ เฮนรี ลิดจ์เบิร์ค บอล(Henry Lidgbird Ball) ใน ค.ศ. 1788 ค้นพบพร้อมกับเกาะลอร์ด โฮเว่
ใน "การเดินทางของข้าหลวง Governor Phillip ที่กำลังเดินทางไปยังอ่าวโบทานี พร้อมกับบัญชีการจัดตั้งอาณานิคมของพอร์ตแจ็กสันและเกาะนอร์ฟอล์ก (1789)" อาร์เทอร์ ฟิลลิปได้ให้คำอธิบายพื้นที่รอบ ๆ ของเกาะนี้ไว ก่อนที่จะอธิบายเกาะลอร์ด โฮเว่ โดยมีเนื้อหาว่า:
"There lies about four miles from the south-west part of the pyramid, a dangerous rock, which shows itself a little above the surface of the water, and appears not to be larger than a boat. Lieutenant Ball had no opportunity of examining whether there is a safe passage between them or not."
โดยบุคคลที่ขึ้นชายฝั่งของเกาะนี้เป็นคนแรกคือ Henry Wilkinson นักธรณีวิทยาที่กรมเหมืองแร่นิวเซาธ์เวลส์ใน ค.ศ. 1882
การปีนเขา.
ใน ค.ศ. 1964 ทีมนักปีนเขาจากซิดนีย์ ซึ่งมีนักผจญภัยอย่าง ดิ๊ก สมิท และสมาชิกคนอื่นๆในกรมลูกเสือ ได้พยายามที่จะปีนขึ้นไปบนยอดเขาของเกาะ อย่างไรก็ตามหลังจากพวกเขาต้องเป็นอันยกเลิกการปีนเขาในวันที่ 5 เนื่องจากทีมปีนเขานั้นขาดเสบียงและน้ำ
จากนั้นใน ค.ศ. 1965 ทีมนักปีนเขา Sydney Rock Climbing Club ก็สามารถปีนขึ้นไปถึงยอดเขาได้สำเร็จในวันที่ 14 กุมภาพันธ์ 1965 โดยทีมนั้นปีนเขาชุดนั้นประกอบด้วย Bryden Allen, John Davis, Jack Pettigrew และ David Witham
ใน ค.ศ. 1982การปีนเขาในเกาะนี้ถูกระงับภายใต้กฎหมายของ Lord Howe Island Act และใน ค.ศ. 1689 เกาะนี้กลายเป็นเกาะต้องห้ามตามคำสั่งของคณะกรรมการเกาะลอร์ด โฮเว่ ใน ค.ศ. 1990 มีการผ่อนคล้ายความเข้มงวดโดยอนุญาตให้นักปีนเขาบางคนสามารถปีนขึ้นไปได้แต่ต้องอยู่ภายใต้เงื่อนไขบางประการ หรืออาจต้องส่งคำร้องขอถึงรัฐมนตรีของรัฐที่เกี่ยวข้อง
ข้อมูลเพิ่มเติม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฮอลิเดย์ไนต์

ฮอลิเดย์ไนต์  เป็นสตูดิโออัลบั้มชุดที่หกของกลุ่มศิลปินหญิงเกาหลีใต้ เกิลส์เจเนอเรชัน วางจำหน่ายวันที่ 4 สิงหาคม ค.ศ. 2017 โดยค่ายเอสเอ็มเอนเตอร์เทนเมนต์ เพื่อฉลองปีที่ 10 ของกลุ่มนับตั้งแต่เปิดตัวในปี ค.ศ. 2007 โดยมีอี ซู-มันผู้ก่อตั้งเอสเอ็มเอนเตอร์เทนเมนต์เป็นผู้อำนวยการผลิตอัลบั้ม
อัลบั้มนี้ส่วนใหญ่เป็นแนวป็อป โดยมีซิงเกิลจากอัลบั้มนี้กว่า 10 ซิงเกิล รวมไปถึง "ออลไนต์" และ "ฮอลิเดย์" ซึ่งถูกปล่อยออกมาพร้อมกับอัลบั้ม "ฮอลิเดย์ไนต์" เปิดตัวที่อับดับที่สองบนแกออนอัลบั้มชาร์ต ด้วยยอดขายกว่า 160,000 ชุดในเดือนกันยายน ค.ศ. 2017 อัลบั้มยังขึ้นอันดับหนึ่งบน "บิลบอร์ด" เวิลด์อัลบั้มและจี-มิวสิก และเข้าชาร์ตในชาร์ตอัลบั้มของประเทศออสเตรเลีย ฝรั่งเศส ญี่ปุ่น และนิวซีแลนด์
มูฮัมหมัด อุสมานมูซา

มูฮัมเหม็ด อุสมานมูซา (ชื่อเล่น เหม็ด) เป็นนักฟุตซอลชาวไทย ปัจจุบันเล่นให้กับจิมบิ คาร์ตาเกนา ในประเทศสเปน และทีมชาติไทย 
มูฮัมหมัดเป็นนักเตะฟุตซอลไทยคนแรกที่ได้เล่นลีกอาชีพที่ประเทศสเปน โดยใน พ.ศ. 2560 เขาถูกยืมตัวไปเล่นให้กับสโมสรซานติอาโก้
หลังจากสิ้นสุดการแข่งขันฟุตซอลไทยลีก 2564 มูฮัมหมัดได้ย้ายจากชลบุรี บลูเวฟ ไปแบล็คเพิร์ล ยูไนเต็ด พร้อมกับไปทดสอบฝีเท้ากับสโมสรฟุตซอลเบนฟิกา ในประเทศโปรตุเกส และต่อมาได้มีการยืมตัวไปเล่นให้กับ
กอร์โดบา ของประเทศสเปน
เขาถูกเรียกติดทีมชาติครั้งแรกใน พ.ศ. 2559 ในการแข่งขันอาเซียนฟุตซอลแชมเปียนชิพ 2016
มูฮัมหมัดเป็นนักเตะฟุตซอลไทยคนแรกที่ได้แชมป์ฟุตซอลในประเทศสเปน โดยได้แชมป์ซูเปร์โกปาเดเอสปัญญา กับสโมสรจิมบิ คาร์ตาเกนา
ประวัติ.
มูฮัมหมัด อุสมานมูซา มีบิดาเป็นชาวกานา และมารดาเป็นชาวไทย พ่อของมูฮัมหมัด เป็นนักฟุตบอลอาชีพ เดินทางมาเล่นฟุตบอลในประเทศไทยกับสโมสรฟุตบอลยาสูบและสโมสรฟุตบอลการท่าเรือ และได้พบรักกับแม่ของมูฮัมหมัด เขาอาศัยอยู่กับยายเนื่องจากบิดาเสียชีวิตตั้งแต่ยังเด็ก ส่วนมารดาต้องไปทำงานที่ต่างประเทศ
มูฮัมหมัด สำเร็จการศึกษาระดับมัธยมศึกษา จากโรงเรียนมัธยมวัดเบญจมบพิตร และระดับปริญญาตรี จากคณะสหเวชศาสตร์ มหาวิทยาลัยธรรมศาสตร์
การทำประตูในนามทีมชาติ.
"ปรับแก้ล่าสุดเมือ 30 ก.ค. 2564"
วิทยาลัยแม่ฮ่องสอน มหาวิทยาลัยราชภัฏเชียงใหม่

วิทยาลัยแม่ฮ่องสอน มหาวิทยาลัยราชภัฏเชียงใหม่ วิทยาเขตแม่ฮ่องสอน  เป็นวิทยาลัย สังกัดมหาวิทยาลัยราชภัฏเชียงใหม่ ก่อตั้งเมื่อวันที่ 24 กันยายน พ.ศ. 2546
ประวัติวิทยาลัย.
มหาวิทยาลัยราชภัฏเชียงใหม่ดำเนินการมาตั้งแต่เป็นวิทยาลัยครู จังหวัดแม่ฮ่องสอน เป็นจังหวัดที่มีความสัมพันธ์และผูกพันกับมหาวิทยาลัยราชภัฏเชียงใหม่มานานหลายสิบปี เป็นจังหวัดที่อยู่ในความรับผิดชอบของมหาวิทยาลัย โดยเฉพาะอย่างยิ่งการผลิตครู และการพัฒนาท้องถิ่น ในระยะที่ผ่านมามหาวิทยาลัยได้เข้ามามีส่วนร่วมในการพัฒนาจังหวัดสม่ำเสมอและตลอดมา ในปี พ.ศ. 2543 จังหวัดแม่ฮ่องสอนได้จัดหาพื้นที่ที่เป็นเขตพื้นที่ป่าสงวนของกรมป่าไม้ จำนวน 109 ไร่ 6 ตารางวา ให้แก่มหาวิทยาลัยราชภัฏเชียงใหม่เพื่อดำเนินการจัดตั้งเป็นวิทยาเขต แต่เนื่องจากมีข้อกำหนดเรื่องงบประมาณในภาวะวิกฤตทางเศรษฐกิจ การดำเนินการจึงทำได้ระยะหนึ่งจนกระทั่งมหาวิทยาลัยได้ประชุมร่วมกับผู้ว่าราชการจังหวัด สมาชิกสภาผู้แทนราษฎรจังหวัดแม่ฮ่องสอน รวมทั้งหน่วยงานราชการและผู้นำท้องถิ่น เมื่อวันที่ 5 กันยายน 2546 ผลการระดมความคิดได้แนวทางที่จะทำงานร่วมกัน ระหว่างมหาวิทยาลัยราชภัฏเชียงใหม่และจังหวัดแม่ฮ่องสอนที่จะร่วมกันสร้างวิทยาเขต เพื่อเป็นการเปิดโอกาสและให้ความเสมอภาคแก่จังหวัดแม่ฮ่องสอน และจากการประชุมประจำสภาสถาบันในการประชุมครั้งที่ 9/2546 เมื่อวันที่ 24 กันยายน 2546 ได้มีมติเห็นชอบให้สถาบันดำเนินการจัดตั้งวิทยาเขตแม่ฮ่องสอนเพื่อดำเนินการจัดการศึกษา ต่อมาในปี พ.ศ. 2547 องค์การบริหารส่วนจังหวัดได้ดำเนินการก่อสร้างอาคารเรียนรวม 3 ชั้น พร้อมด้วยสาธารณูปโภค มอบให้มหาวิทยาลัยใช้ประโยชน์ในการจัดการเรียนการสอน
ณรงค์น้อย เกียรติบัณฑิต

ณรงค์น้อย เกียรติบัณฑิต (19 เมษายน พ.ศ. 2500 –) เจ้าของฉายา เสือยิ้มยาก เป็นนักมวยไทยชาวไทย ที่ได้รับการกล่าวขวัญในระดับโลก จากการต่อสู้กับแชมป์คาราเต้ชาวอเมริกัน ผู้มีนามว่าเบนนี เออร์คิวเดซ
ประวัติ.
ณรงค์น้อย เกียรติบัณฑิต มีชื่อจริงคืออำนาจ บุญรอด เขาเริ่มฝึกมวยไทยด้วยตนเองตั้งแต่อายุ 14 ปี และเข้าร่วมแข่งขันในงานวัดบริเวณใกล้บ้าน โดยใช้ชื่อรักศักดิ์ ถนอมศักดิ์ ภายหลังเขาได้เข้าสู่กรุงเทพ โดยอยู่สังกัดค่ายเกียรติบัณฑิต ซึ่งทางกลุ่มผู้สนับสนุนพร้อมใจตั้งชื่อให้แก่เขาใหม่ในนาม ณรงค์น้อย เกียรติบัณฑิต นับจากนั้น
ในปี พ.ศ. 2515 ณรงค์น้อยเริ่มด้วยการเป็นฝ่ายชนะน็อกเพิ่มศิริ ลูกตรอกจันทร์ ที่สนามมวยเวทีลุมพินี จากนั้น เขาเริ่มเป็นที่รู้จัก เมื่อเป็นผู้ครองแชมป์รายการ ขวัญใจมุมน้ำเงิน ของสนามมวยราชดำเนิน
ช่วงปี พ.ศ. 2517–2523 ณรงค์น้อยมีชื่อเสียงอย่างมาก จากการปะทะกับคู่ชกระดับแถวหน้าของยุคนั้นแทบทุกราย ไม่ว่าจะเป็นหนองคาย ส.ประภัสสร, วิชาญน้อย พรทวี, ผุดผาดน้อย วรวุฒิ, สกัด พรทวี, จิตติ เมืองขอนแก่น และขาวสด ศิษย์พระพรหม ตลอดจนเป็นผู้ชนะคิกบ็อกเซอร์ชาวญี่ปุ่นอย่างโทชิโอะ ฟูจิวาระ (藤原敏男)
สำหรับการต่อสู้ที่ได้รับการกล่าวขวัญในระดับโลก คือเมื่อครั้งที่ณรงค์น้อย เกียรติบัณฑิต และเนตร ศักดิ์ณรงค์ เดินทางสู่สหรัฐอเมริกา เพื่อพิสูจน์ฝีมือระหว่างมวยไทยกับแชมป์คาราเต้ ที่จัดขึ้น ณ แกรนด์โอลิมปิกออดิทอเรียม ลอสแอนเจลิส ในวันที่ 12 มีนาคม พ.ศ. 2520 
โดยณรงค์น้อยได้พบกับคู่ชกอย่างเบนนี เออร์คิวเดซ ซึ่งเป็นแชมป์คาราเต้ที่ได้รับความนิยมอย่างมากในสหรัฐ ซึ่งการแข่งขันครั้งนี้เอง ที่ณรงค์น้อยเตะปลายคางเบนนี เออร์คิวเดซ จนหลับทั้งยืนในยกสุดท้าย (กติกา 9 ยก) ทว่า ผู้ตัดสินยังไม่ทันนับถึงสิบ ระฆังยกเกิดดังขึ้นเสียก่อน กระทั่งเกิดกรณีที่ฝ่ายกรรมการให้เบนนี เออร์คิวเดซ เป็นฝ่ายชนะ ในขณะที่ผู้คนจำนวนมากเห็นว่าณรงค์น้อยเป็นฝ่ายชนะ ส่งผลให้เกิดการจลาจลขึ้น และในที่สุดทางฝ่ายกรรมการได้เปลี่ยนผลการแข่ง โดยประกาศว่าไม่มีการตัดสิน
ส่วนในวันที่ 26 กรกฎาคม พ.ศ. 2525 ณรงค์น้อยเป็นฝ่ายแพ้คะแนนแฟนต้า เพชรเมืองตราด และได้อำลาจากการแข่งขัน ขณะอายุ 25 ปี
ชีวิตส่วนตัว.
ณรงค์น้อยสมรสกับทิพย์วัลย์ ที่รักกันมาตั้งแต่สมัยแข่งมวย นอกจากนี้ เขายังประสบความสำเร็จอย่างสูงในด้านธุรกิจอสังหาริมทรัพย์ที่วางแผนไว้ตั้งแต่สมัยเป็นนักมวย ทั้งอพาร์ตเมนต์บริเวณถนนสุทธิสาร และทาวน์เฮาส์แบ่งขายที่จังหวัดพระนครศรีอยุธยา
ส่วนฉายา เสือยิ้มยาก ของณรงค์น้อย มาจากการที่เมื่อเขาขึ้นสังเวียนมักมีสีหน้าเคร่งขรึม แต่แท้ที่จริงแล้วเป็นคนสุภาพ พูดน้อย มีความเป็นสุภาพบุรุษทั้งในและนอกสังเวียน เป็นที่ประทับใจของแฟนมวย
กระแสตอบรับ.
ณรงค์น้อย เกียรติบัณฑิต ได้รับการกล่าวขวัญว่า เป็นนักมวยไทยที่เอาชนะได้ยากที่สุดสำหรับหนองคาย ส.ประภัสสร ซึ่งทั้งคู่ทำศึกชิงชัยกัน 7 ครั้ง โดยณรงค์น้อยเป็นฝ่ายชนะ 4 ครั้ง ในขณะที่หนองคายเป็นฝ่ายชนะ 3 ครั้ง
ในขณะที่เว็บไซต์"ข่าวสด" ได้ให้การยกย่องถึงการต่อสู้ระหว่างณรงค์น้อย เกียรติบัณฑิต กับวิชาญน้อย พรทวี เมื่อครั้งป้องกันแชมป์รุ่นจูเนียร์ไลต์เวท ที่สนามมวยราชดำเนิน โดยระบุว่า มีความดุเดือด เร้าใจ ควรค่าต่อการจดจำ
รายชื่อบุคคลในยุคสามก๊ก (บ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร บ รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
วันศุกร์ที่ 13

วันศุกร์ที่ 13  ถือเป็นวันโชคร้ายในความงมงายตะวันตก เกิดเมื่อวันที่ 13 ของเดือนในปฏิทินเกรโกเรียนตรงกับวันศุกร์ ซึ่งเกิดได้อย่างน้อยหนึ่งครั้งต่อปี แต่อาจมีได้ถึงสามครั้งต่อปี
ผลกระทบทางสังคม.
จากข้อมูลของศูนย์จัดการความเครียดและสถาบันโรคกลัวในแอชวิลล์ รัฐนอร์ทแคโรไลนา คาดว่าประชากรประมาณ 17 ถึง 21 ล้านคนในสหรัฐได้รับผลจากความกลัววันนี้ บางคนกลัวถึงขั้นหลีกเลี่ยงกิจวัตรปกติในการทำธุรกิจ ขึ้นเครื่องบินหรือแม้แต่ลุกจากเตียง "มีการประเมินว่าธุรกิจเสียรายได้ 800 หรือ 900 ล้านดอลลาร์สหรัฐในวันนี้" กระนั้น ผู้แทนจากเดลตาแอร์ไลนส์และคอนติเนนทัลแอร์ไลนส์แถลงว่า สายการบินของพวกตนไม่มีการเดินทางลดลงผิดสังเกตในวันศุกร์เหล่านี้
ชาลส์ เทซ รัสเซลล์

ชาร์ลส์ เทซ รัสเซลล์ เกิดเมื่อวันที่16 กุมภาพันธ์ พ.ศ.2395 เสียชีวิตเมื่อวันที่31 ตุลาคม พ.ศ.2459 เขาเป็นผู้ก่อตั้งศาสนาคริสต์นิกายพยานพระยะโฮวา และเขาเป็นผู้สร้างภาพยนตร์เรื่องการสร้างอีกด้วย
ประวัติ.
ชาร์ลส์ เทซ รัสเซลล์ เกิดเมื่อวันที่16 กุมภาพันธ์ พ.ศ.2395 ในวัยเด็กเขาได้ไปที่คริสตจักรของเซเว่นเดย์แอดเวนทิสต์ เขาได้ฟังคำสอนของคริสตจักรนั้นจนเขามีอายุได้20ปีและเขาไม่เห็นด้วยเกี่ยวกับคำสอนของคริสตจักร เขาจึงแยกตัวออกมาจากคริสตจักรนั้น และก่อตั้งกลุ่มของเขาเอง ซึ่งในขณะนั้นมีชื่อว่า หอสังเกตการณ์แห่งซีโอน และได้เปลี่ยนชื่อกลุ่มองค์กรของเขาเป็น หอสังเกตการณ์ หรือ ว็อชทาวเวอร์ และต่อมาเขาได้เป็นประธานกลุ่ม และใช้เงินพัฒนาองค์กรมาจากการค้าขายผ้าของเขาและพ่อของเขา และต่อมาจึงเติบโตเป็นองค์กร พยานพระยะโฮวา
คำทำนายของชาร์ลส์ เทซ รัสเซลล์.
รัสเซลล์เคยทำนายไว้ว่า ในปี พ.ศ. 2457 (ค.ศ.1914) พระเยซูจะปกครองโลกในฐานะกษัตริย์ และจะเหวี่ยงซาตานลงมาในโลกใบนี้ รัสเซลล์ทำนายโดยใช้หลักการในคัมภีร์ไบเบิลในพระธรรมดาเนียลตอนที่กษัตริย์เนบูคัดเนสซาร์ทรงพระสุบิน(ฝัน)ว่ามีต้นไม้ใหญ่อยู่ต้นหนึ่งและต้นไม้นั้นถูกโค่น และเป็นตออยู่7ปี และต้นไม้นั้นก็กลับมาเป็นเหมือนเดิมอีกครั้ง ซึ่งความหมายของความฝันนั้นคือ ต้นไม้ใหญ่หมายถึง กษัตริย์อิสราเอลที่ปกครองประชาชนของพระเจ้า ต้นไม้ถูกโค่นหมายถึง กรุงเยรูซาเล็มถูกทำลายและการปกครองของกษัตริย์อิสราเอลสิ้นสุดลง ต้นไม้ถูกทิ้งให้เป็นตอ7ปีหมายถึง อีก2520ปีจะมีการปกครองเริ่มขึ้นใหม่ 2520ปีมาจากพระธรรมวิวรณ์บทที่12 ข้อที่6 และข้อที่14 บอกไว้ว่าเวลา3ปีครึ่ง เท่ากับ1260วัน ระยะเวลา7ปีจึงเท่ากับ2520วัน จากกฏของคำพยากรณ์ของคัมภีร์ไบเบิลบอกไว้ว่าให้1วันแทน1ปี ในหนังสือเอเสเคียลบทที่4 ข้อที่6 ช่วงที่กษัตริย์เนบูคัดเนสซาร์ทรงพระสุบินเท่ากับ607 ปี ก่อนคริสตศักราช เมื่อนำไปรวมกับ2520ปีแล้ว ก็จะเท่ากับค.ศ.1914 (ไม่มีค.ศ.0)นั่นเอง
มรณกรรมของชาร์ลส์ เทซ รัสเซลล์.
ชาร์ลส์ เทซ รัสเซลล์มีสุขภาพที่แย่มากในปีพ.ศ.2459 และต่อมาเขาได้ป่วยเป็นโรคกระเพาะปัสสาวะอักเสบและเป็นโรคชราและเสียชีวิตในวันที่31 ตุลาคม พ.ศ.2459 ในวัย 64ปี
เซือง วัน มิญ

พลเอกพิเศษ เซือง วัน มิญ (16 กุมภาพันธ์ ค.ศ. 1916 – 6สิงหาคม ค.ศ. 2001) หรือที่ส่วนใหญ่รู้จักกันว่า บิ๊กมิญ (Big Minh) เป็นนายพลอาวุโสของกองทัพบกสาธารณรัฐเวียดนามและนักการเมืองในสมัยประธานาธิบดีโง ดิ่ญ เสี่ยม มิญกลายเป็นผู้นำคณะทหารในเหตุการณ์รัฐประหารรัฐบาลเสี่ยมเมื่อ ค.ศ. 1963 โดยเขาอยู่ในอำนาจเพียงสามเดือนก่อนที่จะถูกขับออกจากอำนาจหลังจากรัฐประหารที่นำโดยนายพลเหงียน คั้ญ อย่างไรก็ตาม มิญกลับสู่อำนาจอีกครั้งในตำแหน่งประธานาธิบดีเวียดนามใต้คนที่สี่และคนสุดท้ายในเดือนเมษายน ค.ศ. 1975 ซี่งเป็นเวลาสองวันก่อนการยอมจำนนต่อกองทัพเวียดนามเหนือ เขาได้รับฉายาว่า "บิ๊กมิญ" เนื่องจากเขามีความสูงประมาณ 1.83 เมตร และมีน้ำหนัก 90 กิโลกรัม
เขาเกิดที่จังหวัดเตี่ยนซางในภูมิภาคดินดอนสามเหลี่ยมปากแม่น้ำโขงทางตอนใต้ของเวียดนาม มิญเข้าร่วมกองทัพฝรั่งเศสในช่วงเริ่มต้นสงครามโลกครั้งที่สอง และถูกจับกุมและทรมานเมื่อจักรวรรดิญี่ปุ่นบุกครองและยึดครองอินโดจีนของฝรั่งเศส หลังจากได้รับการปล่อยตัว เขาเข้าร่วมกองทัพเวียดนามแห่งชาติที่มีฝรั่งเศสหนุนหลัง และถูกขบวนการคอมมิวนิสต์เหวียตมิญคุมขังแต่สามารถหลบหนีออกมาได้ ใน ค.ศ. 1955 หลังจากเวียดนามถูกแบ่งแยกและรัฐเวียดนามควบคุมดินแดนครึ่งใต้ภายใต้นายกรัฐมนตรีโง ดิ่ญ เสี่ยม มิญนำกองทัพแห่งชาติในการเอาชนะกลุ่มอาชญากรรมกึ่งทหารบิ่ญเซวียน อย่างเด็ดขาด และปราบปรามกองกำลังติดอาวุธของลัทธิฮหว่าหาว ซึ่งทำให้เขาได้รับความนิยมจากประชาชนรวมถึงเสี่ยม แต่ต่อมาเสี่ยมมองเขาเป็นภัยคุกคาม จึงมอบตําแหน่งที่ไร้อํานาจให้กับเขา
ใน ค.ศ. 1963 รัฐบาลเสี่ยมเริ่มเสื่อมความนิยมอย่างหนักหน่วง เนื่องจากวิกฤตการณ์ชาวพุทธและบรรดานายพลในกองทัพบกตัดสินใจก่อรัฐประหาร ซึ่งท้ายที่สุดมิญก็กลายเป็นผู้นำในการยึดอำนาจ เสี่ยมถูกปลดจากตำแหน่งและลอบสังหารเมื่อวันที่ 2 พฤศจิกายน ค.ศ. 1963 โดยมีการกล่าวหาว่ามิญเป็นผู้สั่งให้เหงียน วัน ญุง สังหารเสี่ยม จากนั้นมิญเป็นผู้นําคณะทหารเป็นเวลาสามเดือน แต่เขาเป็นผู้นำที่ล้มเหลวและถูกวิพากษ์วิจารณ์อย่างหนักว่าเฉื่อยชาและไม่สนใจสิ่งใดมากนัก ในช่วงสามเดือนของการปกครองของเขา ปัญหาพลเรือนจํานวนมากทวีความรุนแรงขึ้นและคอมมิวนิสต์เหวียตกงได้รับผลประโยชน์อย่างมาก ด้านนายพลเหงียน คั้ญ ซึ่งไม่พอใจเพราะไม่ได้รับตําแหน่งที่ต้องการ ได้นำกลุ่มนายทหารที่ไม่พอใจมิญเช่นเดียวกันก่อการยึดอำนาจในเดือนมกราคม ค.ศ. 1964 คั้ญอนุญาตให้มิญดํารงตําแหน่งประมุขแห่งรัฐเพื่อใช้ประโยชน์จากสถานะทางสังคมของเขา แต่อำนาจที่แท้จริงอยู่ในมือของคั้ญ และหลังจากการต่อสู้ทางอำนาจ คั้ญจึงเนรเทศมิญออกนอกประเทศ มิญใช้ชีวิตอยู่ห่าง ๆ ก่อนที่จะตัดสินใจกลับมาแข่งขันกับนายพลเหงียน วัน เถี่ยว ในการเลือกตั้งประธานาธิบดี ค.ศ. 1971 แต่เมื่อเห็นได้ชัดว่าเถี่ยวจะทุจริตการเลือกตั้ง มิญจึงถอนตัวและกลับไปใช้ชีวิตอย่างสงบจนถึง ค.ศ. 1972 
ต่อมามิญก็สนับสนุน "กองกําลังที่สาม" โดยยืนยันว่าเวียดนามสามารถรวมเป็นหนึ่งเดียวได้โดยไม่ต้องได้รับชัยชนะทางทหารต่อรัฐบาลคอมมิวนิสต์หรือต่อต้านคอมมิวนิสต์ อย่างไรก็ตาม สิ่งนี้ไม่ใช่สิ่งที่ เถี่ยวเห็นด้วย ในเดือนเมษายน ค.ศ. 1975 เนื่องจากเวียดนามใต้ใกล้จะถูกรุกราน เถี่ยวจึงลาออก และหนึ่งสัปดาห์ต่อมา มิญได้รับเลือกอย่างบังคับจากสภานิติบัญญัติให้เป็นประธานาธิบดีในวันที่ 28 เมษายน กรุงไซ่ง่อนล่มสลายในอีกสองวันต่อมาในวันที่ 30 เมษายน และมิญสั่งให้ยอมจํานนเพื่อป้องกันการนองเลือดบนท้องถนน มิญไม่ต้องจำคุกเป็นเวลานานเหมือนเจ้าหน้าที่ทหารและพลเรือนของเวียดนามใต้คนอื่น ๆ และเขาใช้ชีวิตอย่างสงบจนกระทั่งได้รับอนุญาตให้ย้ายไปอยู่ที่ฝรั่งเศสใน ค.ศ. 1983 ต่อมาเขาย้ายไปอยู่ที่รัฐแคลิฟอร์เนีย สหรัฐอเมริกา และถึงแก่กรรมใน ค.ศ. 2001
ฟุตซอลชิงแชมป์เอเชีย 2018 รอบคัดเลือก

ฟุตซอลชิงแชมป์เอเชีย 2018 รอบคัดเลือก เป็นขั้นตอนการคัดเลือกที่จัดขึ้นโดย สมาพันธ์ฟุตบอลเอเชีย (เอเอฟซี) ที่จะกำหนดหาทีมที่เข้าร่วมสำหรับ ฟุตซอลชิงแชมป์เอเชีย 2018, ครั้งที่ 15 ของการแข่งขันฟุตซอลชายระดับนานาชาติของทวีปเอเชีย.
ทั้งหมด 16 ทีมได้สิทธิ์ที่จะเล่นในรอบสุดท้าย, รวมไปถึง จีนไทเป ผู้ได้สิทธิ์อัตโนมัติในฐานะเจ้าภาพ.
ขั้นตอนการคัดเลือกจะถูกแบ่งออกเป็นสี่โซน, ในขณะที่ โซนอาเซียน ได้เพิ่มเป็นสองเท่าใน อาเซียนฟุตซอลแชมเปียนชิพ 2017, โซนตะวันออก และ โซนตะวันตก จะได้ลงเล่นที่ประเทศไทย, และ โซนใต้ ได้ถูกรวมเข้ากับ โซนกลาง หลังจากเนปาลเป็นทีมเดียวเท่านั้นที่มาจากโซนใต้.
ขั้นตอนการคัดเลือก.
จาก 47 ชาติสมาชิก เอเอฟซี, ทั้งหมด 29 ทีมเข้าสู่การแข่งขัน. 16 จุดในรอบสุดท้ายจะมีการกระจายดังนี้:
การจับสลาก.
การจับสลากโซนเอเอฟเอฟ.
การจับสลากตามต้นฉบับสำหรับ อาเซียนฟุตซอลแชมเปียนชิพ 2017 ได้จัดขึ้นเมื่อวันที่ 17 กุมภาพันธ์ พ.ศ. 2560, 10:00 MMT  ระหว่างการประชุมสภาเอเอฟเอฟที่โรงแรมโนโวเท็ลย่างกุ้งแม็กซ์ ใน ย่างกุ้ง, ประเทศเมียนมาร์. หลังจากที่ออสเตรเลียได้ถอนทีมจากการแข่งขัน, การจับสลากซ้ำอีกครั้งก็ได้จัดขึ้นเมื่อวันที่ 23 กันยายน พ.ศ. 2560 ระหว่างการประชุมสภาเอเอฟเอฟในกรุง บาลี, ประเทศอินโดนีเซีย.
ทีมที่ได้รับการเป็นทีมวางตามผลงานของพวกเขาในการแข่งขัน อาเซียนฟุตซอลแชมเปียนชิพ 2016.
การจับสลากโซนเอเอฟซี.
การจับสลากได้จัดขึ้นเมื่อวันที่ 6 กรกฎาคม พ.ศ. 2560, 15:00 MYT , ที่บ้านเอเอฟซีในกรุง กัวลาลัมเปอร์, ประเทศมาเลเซีย, ยกเว้นสำหรับโซนอาเซียนที่จะได้ใช้ อาเซียนฟุตซอลแชมเปียนชิพ 2017 ในฐานะทัวร์นาเมนต์รอบคัดเลือกของพวกเขาและการจับสลากก็ได้ถูกจัดขึ้นแล้ว. กลกไกสำหรับแต่ละโซนมีดังนี้:
ทีมที่ได้รับการเป็นทีมวางตามผลงานของพวกเขาในการแข่งขัน ฟุตซอลชิงแชมป์เอเชีย 2016 รอบสุดท้าย และ รอบคัดเลือก.
โซนตะวันออก.
รอบเพลย์ออฟ.
ผู้ชนะจะได้สิทธิ์ไปแข่งขัน ฟุตซอลชิงแชมป์เอเชีย 2018.
ทีมที่ผ่านเข้ารอบ.
ด้านล่างนี้คือ 16 ทีมที่ได้สิทธิ์สำหรับรอบสุดท้าย.
1 ตัวหนา หมายถึงทีมชนะเลิศสำหรับปีนั้น. "ตัวเอียง" หมายถึงเจ้าภาพสำหรับปีนั้น.
อับดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: #เปลี่ยนทาง
เฮ็ลมูท คาร์ล แบร์นฮาร์ท ฟ็อน ม็อลท์เคอ

เฮ็ลมูท คาร์ล แบร์นฮาร์ท ฟ็อน ม็อลท์เคอ  เป็นจอมพลเยอรมันและเป็นเสนาธิการกองทัพปรัสเซียเป็นเวลากว่า 30 ปีในสามรัชกาลของกษัตริย์ปรัสเซีย เขาเป็นผู้ริเริ่มใช้การบังคับบัญชาสมัยใหม่ในการทัพ เขาได้รับการยกย่องเป็น "ผู้วางระเบียบกองทัพและอัจฉริยะแห่งยุทธวิธี" รวมอยู่ในตัวคนเดียว เขามักถูกเรียกว่า "ม็อลท์เคอแก่"  เพื่อไม่ให้สับสนกับเฮ็ลมูท โยฮันเนิส ลูทวิช ฟ็อน ม็อลท์เคอ นายพลเยอรมันอีกคนที่มีศักดิ์เป็นหลานลุงซึ่งถูกเรียกว่า "ม็อลท์เคอหนุ่ม"  
ม็อลท์เคอเริ่มดำรงตำแหน่งเสนาธิการกองทัพปรัสเซียเมื่อปี 1857 เขาได้นำชัยชนะมาแก่กองทัพปรัสเซียมาในสงครามสำคัญสามครั้ง คือ สงครามชเลสวิชครั้งที่สอง (ค.ศ. 1864), สงครามออสเตรีย-ปรัสเซีย (ค.ศ. 1866) และสงครามฝรั่งเศส-ปรัสเซีย (ค.ศ. 1870) ชัยชนะดังกล่าวทำให้ปรัสเซียสามารถรวมชาติเยอรมันเป็นหนึ่งเดียว นำไปสู่การสถาปนาจักรวรรดิเยอรมันขึ้นในปี 1871 ในยุคจักรวรรดิเยอรมนี้ เขาได้รับยศเป็นจอมพล และชื่อตำแหน่งเสนาธิการกองทัพปรัสเซียถูกเปลี่ยนเป็น "คณะเสนาธิการใหญ่" (Großer Generalstab) แห่งกองทัพจักรวรรดิเยอรมัน และยังได้เป็นสมาชิกไรชส์ทาคแห่งจักรวรรดิเยอรมัน 
เขาเกษียณอายุในวันที่ 9 สิงหาคม 1888 และในวันคล้ายวันเกิดครบรอบ 90 ปีของเขาในปี 1890 ได้รับการประกาศให้เป็นวันหยุดราชการของชาติ จอมพลม็อลท์เคอถึงแก่อนิจกรรมเมื่อวันที่ 24 เมษายน 1891 ที่บ้านพักในกรุงเบอร์ลิน จักรพรรดิวิลเฮ็ล์มที่ 2 ทรงจัดรัฐพิธีศพให้เป็นเกียรติยศ
แอมิล ดีมีตรีแอฟ

แอมิล ดีมีตรีแอฟ (เกิด 19 มีนาคม ค.ศ. 1979) เขาเป็นอดีตนักการเมือง, นักสังคมวิทยา และเลขาธิการสมัชชาแห่งประเทศมาซิโดเนียของพรรคเอกภาพประชาธิปไตยแห่งชาติมาซิโดเนีย
แอมิล ดีมีตรีแอฟไดรับการเสนอชื่อเข้าชิงตำแหน่งนายกรัฐมนตรีเมื่อวันที่ 15 มกราคม พ.ศ. 2559 และเขาได้เข้ารับการทำงานเมื่อวันที่ 18 มกราคมตามที่นายกรัฐมนตรีนีโคลา กรูเอฟสกีขอลาออกจากการเป็นนายกรัฐมนตรี
สโมสรฟุตซอลดีพียู ทาวน์

สโมสรฟุตซอลดีพียู ทาวน์ เป็นสโมสรฟุตซอลในประเทศไทย ตั้งอยู่ในกรุงเทพมหานคร ปัจจุบันเล่นอยู่ในฟุตซอลไทยลีก 2 โดยได้รับการโอนสิทธิ์มาจากสโมสรฟุตซอลภูเก็ต ยูไนเต็ด โดยได้มีการเทคโอเวอร์ทีมและเป็นชื่อเป็นสโมสรฟุตซอลบางกอก ซิตี้ ใน พ.ศ. 2559
ต่อมาใน พ.ศ. 2565 บางกอก ซิตี้ ได้มอบสิทธิ์ทำทีมให้กับมหาวิทยาลัยธุรกิจบัณฑิตย์ และเปลี่ยนชื่อเป็นสโมสรฟุตซอลดีพียู ทาวน์
ผู้เล่นชุดปัจจุบัน.
1. พงษ์พันธ์ ติยาภรณ์ชัย / ผู้รักษาประตู <br>
2. กิตติพงษ์ โพธิ์ชัย / ตัวรับ<br>
3. จักรพล ศรีนารา / ตัวเป้า<br>
5. พู่กัน โด่งดัง / ตัวข้าง<br>
7. พงศ์สิริ จงตั้งสัจกุล / ตัวข้าง<br>
8. มนัส บู่ทอง / ตัวข้าง<br>
10. นที ธุศิริ / ตัวเป้า<br>
12. กวิน ดิลกธนาเลิศ / ผู้รักษาประตู<br>
14. ปุรเชษฐ์ นวลวิจิตร / ตัวเป้า<br>
15. ภาณุวัฒน์ นวลศรีไพร / ผู้รักษาประตู<br>
17. ณัฐนนท์ พัวตะมะ / ตัวเป้า<br>
18. เดชภาคิน พุทธานันท์ / ตัวข้าง<br>
21. ธีระพงษ์ จันสกุลวิบูลย์ / ตัวรับ<br>
25. ชาคริต โล่ห์เพชรรัตน์ / ตัวข้าง<br>
30. รัชชานนท์ ใบเตย / ผู้รักษาประตู<br>
32. เกียรติยศ แฉล้มเขตร์ / ตัวข้าง<br>
34. จิรสิน กิ้มเส็ง / ตัวข้าง<br>
77. ภาสกรณ์ สกลวารี / ตัวรับและตัวข้าง<br>
99. วิวัฒน์ ศรียานงค์ / ตัวข้าง<br>
ฌานาราลิตัตดากาตาลุญญา

ฌานาราลิตัตดากาตาลุญญา , เฆเนราลิดัดเดกาตาลุญญา  หรือ เฌเนราลิตัตเดกาตาลุญญอ (อารัน:) เป็นทบวงหรือสถาบันที่มีหน้าที่ดำเนินการปกครองตนเองในกาตาลุญญา ประกอบด้วยสภานิติบัญญัติกาตาลุญญา, ประธานฌานาราลิตัตดากาตาลุญญา และสภาบริหารกาตาลุญญา
อนึ่ง เมื่อวันที่ 27 ตุลาคม พ.ศ. 2560 สภานิติบัญญัติกาตาลุญญาประกาศเอกราชฝ่ายเดียวจากสเปนด้วยคะแนนเสียงข้างมาก 70 ต่อ 10 โดยจัดตั้งสาธารณรัฐกาตาลุญญาขึ้น เพื่อเป็นการตอบโต้ มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญาและกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน การประกาศเอกราชถูกรัฐบาลสเปนยับยั้ง สมาชิกหลายคนของฌานาราลิตัต (รวมถึงการ์ลัส ปุดจ์ดาโมน) ได้ลี้ภัยไปยังเบลเยียมโดยอ้างว่าเป็นคณะผู้บริหารที่ถูกต้องตามกฎหมายของฌานาราลิตัต
แมตอดียา อันดอนอฟ แชนตอ

แมตอดียา อันดอนอฟ แชนตอ  (17 สิงหาคม ค.ศ. 1902 – 24 กรกฎาคม ค.ศ. 1957) เป็นรัฐบุรุษยูโกสลาเวีย, ประธานาธิบดีคนแรกของขบวนการต่อต้านลัทธิฟาสซิสต์แห่งชาติปลดปล่อยมาซิโดเนียในสาธารณรัฐประชาชนของสหพันธรัฐยูโกสลาเวียหลังสงครามโลกครั้งที่สอง
ชีวิตในวัยเด็ก.
แมตอดียา อันดอนอฟ เกิดที่ปรีเลปในมาตาสติว วาลาเยนของจักรวรรดิออตโตมัน เขาเป็นเด็กที่สุขภาพแข็งแรงคนเดียวของพ่อแม่เขา เพราะพี่น้องของเขาป่วยเป็นโรค บิดาของเขามาจากพาทวอร์ขณะที่แม่ของเขามาจากลูนิสเต ตอนเป็นเด็กเขาทำงานในไร่เพื่อเก็บเกี่ยวฝิ่นและยาสูบ ในช่วงวัยรุ่นเขาได้รับการยกย่องว่าเป็นนักกายบริหารยอดเยี่ยม เมื่อวันที่ 25 มีนาคม พ.ศ. 2473 เขาได้แต่งงานและมีลูกเท่ากัน 4 คน
ยุคหลังสงครามและเสียชีวิต.
หลังจากที่เขาไม่เห็นด้วยกับนโยบายของยูโกสลาเวีย เขาถูกคุมขังโดยเจ้าหน้าที่ ในปีพ.ศ. 2489 เขาลาออกจากการทำงานให้กับยูโกสลาเวีย เขาเดินทางกลับไปที่ปรีเลป แต่ถูกจับอีกครั้งและถูกตัดสินจำคุกสิบสองปีในคุกเพราะได้ทำงานเพื่อให้ "ประเทศมาซิโดเนียเป็นอิสระ"
แมตอดียา อันดอนอฟ แชนตอเสียชีวิตที่บ้านของเขาเมื่อวันที่ 24 กรกฎาคม ค.ศ. 1957 หลังจากเจ็บป่วยจากการถูกทรมานในคุก
วีรบุรุษแห่งชาติอินโดนีเซีย

วีรบุรุษแห่งชาติอินโดนีเซีย (ปาฮ์ลาวัน เนซันนาล อินโดนีเซีย) เป็นตำแหน่งสูงสุดที่มีการมอบให้ในอินโดนีเซีย โดยรัฐบาลอินโดนีเซียจะเป็นผู้มอบให้บุคคลนั้น ๆ หลังเสียชีวิตแล้วเพื่อเชิดชูเกียรติและวีรกรรมเยี่ยงวีรบรุษที่ได้ประกอบให้แก่ชาติของตน ตามที่นิยามไว้ว่าเป็นผู้ที่ “การกระทำแท้จริงสามารถถูกจดจำและเป็นตัวอย่างตลอดกาลให้แก่ประชาชนอื่น” ("actual deeds which can be remembered and exemplified for all time by other citizens") หรือมี “การรับใช้ที่ช่วยสานต่อหรือเพิ่มพูนผลประโยชน์ของรัฐและผู้คน” ("extraordinary service furthering the interests of the state and people".) กระทรวงการสังคม (The Ministry of Social Affairs) ได้ระบุข้อบังคับไว้ดังต่อไปนี้
โครงร่างการได้รับตำแหน่งนี้ทางกฏหมาย มีชื่อแรกเริ่มว่า วีรุบรุษเอกราชแห่งชาติ (National Independence Hero; ปาฮ์ลาวัน เกอเมร์เกอกาน เนซันนาล) ซึ่งแต่งตั้งขึ้นพร้อมกับการออกใช้คำสั่ง Presidential Decree No. 241 ปี 1958 ผู้ได้รับตำแหน่งเป็นคนแรกคืออับดุล มูอิส (Abdul Muis) อดีตนักการเมืองที่ผันตัวมาเป็นนักเขียน โดยได้รับรางวัลเมื่อวันที่ 30 สิงหาคม 1959 ผู้ที่เสียชีวิตในเดือนก่อนหน้า ชื่อตำแหน่ง วีรบุรุษเอกราชแห่งชาติ นั้นคงใช้ต่อเนื่องจนกระทั่งสิ้นสุดรัฐบาลซูการ์โน หลังซูฮาร์โตได้ขึ้นสู่อำนาจราวกลางปีทศวรรษ 1960s ยังคงมีการมอบตำแหน่งวีรบุรษเอกราชแห่งชาติอยู่ แต่เพิ่มเติมตำแน่งรางวัลพิเศษ คือ วีรบุรุษแห่งการปฏิวัติ (Hero of Revolution; ปาฮ์ลาวัน เรอโวลูซี) ซึ่งได้มอบให้กับเหยื่อทั้ง 10 รายจากการเคลื่อนไหว 30 กันยายน ที่ส่งผลให้การปกครองของซูการ์โนต้องสิ้นสุดลง
ปัจจุบันมีบุรุษ 170 คนและสตรี 15 คนที่ได้รัตำแหน่งวีรบุรุษแห่งชาติ โดยมีผู้ได้รับรางวัลล่าสุดคือ อับโดเยล กาฮาร์ โมซากีร์ (Abdoel Kahar Moezakir), อะเล็กซานเดอร์ แอนดรีส มารามีส (Alexander Andries Maramis), สุลต่านหิมายาตุดดิน (Sultan Himayatuddin), มัสจกูร์ (Masjkur), โรฮานา กูดูส (Rohana Kudus) และ ซาร์ดจีโต (Sardjito) ซึ่งได้รับตำแหนงนี้เมื่อปี 2019 ผู้ได้รับรางวัลตลอดที่ผ่านมานั้นมาจากภูมิหลังและชาติพันธุ์ที่หลากหลายในอินโดนีเซีย มีผู้คนจากหลลากหลายอาชีพตั้งต่นายกรับมนตรี สมาชิกกองโจร รัฐมนตรี ทหาร เชื้อพระวงศ์ นักข่าว หรือแม้แต่บิชอป
อธิบายหมายเหตุ.
<templatestyles src="Reflist/styles.css" />
ท่าบางศรีเมือง

ท่าบางศรีเมือง หรือ ท่าน้ำบางศรีเมือง หรือ ท่าเรือข้ามฟากบางศรีเมือง หรือ ท่าเทียบเรือเทศบาลเมืองบางศรีเมือง หรือ ท่าน้ำนนท์ฝั่งบางศรีเมือง เป็นท่าน้ำริมฝั่งแม่น้ำเจ้าพระยาฝั่งตะวันตก ตั้งอยู่บริเวณปลายถนนบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี เป็นท่าเรือข้ามฟาก
ความสำคัญ.
ท่าน้ำบางศรีเมือง เป็นจุดที่ตั้งอยู่ระหว่างนนทบุรีฝั่งตะวันตก (ท่าน้ำบางศรีเมือง) และนนทบุรีฝั่งตะวันออก (ท่าน้ำนนทบุรี) โดยทางฝั่งท่าน้ำบางศรีเมืองเองก็เป็นชุมทางของต้นสายสองแถวมากถึงสี่สาย เชื่อมต่อพื้นที่ราว ๆ สี่ถึงแปดตำบล ส่วนทางฝั่งท่าน้ำนนทบุรีเองก็เป็นชุมทางระบบขนส่งมวลชน ทั้งชุมทางสายเรือด่วนเจ้าพระยา, ชุมทางสายรถเมล์และรถสองแถวอีกหลากหลายสาย เชื่อมต่อพื้นที่ย่านศูนย์กลางธุรกิจ ด้วยเหตุนี้ จึงทำให้ท่าน้ำบางศรีเมือง กลายมาเป็นจุดเชื่อมต่อระบบขนส่งสาธารณะที่สำคัญอีกจุดหนึ่งด้วยเช่นกัน
หน่วยเจรจาต่อรองในสถานการณ์วิกฤติของเอฟบีไอ

หน่วยเจรจาต่อรองในสถานการณ์วิกฤติของเอฟบีไอ (อักษรย่อ: CNU) เป็นส่วนหนึ่งของฝ่ายสนับสนุนการปฏิบัติงานของกลุ่มรับมือเหตุฉุกเฉิน ซึ่งรับผิดชอบแผนงานเจรจาต่อรอง (ตัวประกัน) ในภาวะวิกฤตของเอฟบีไอ ภารกิจของหน่วยเจรจาต่อรองในภาวะวิกฤตนั้นมีสี่ส่วน ประกอบด้วย การปฏิบัติการ, การฝึก, การสืบเสาะ และการจัดการแผนงาน
ลักษณะการดำเนินการ.
หน่วยเจรจาต่อรองในสถานการณ์วิกฤติรักษาความสามารถในการตอบสนองการปฏิบัติงานตลอด 24 ชั่วโมงต่อวัน 7 วันต่อสัปดาห์ เพื่อดำเนินการ และจัดการการเจรจาต่อรอง ณ ที่เกิดเหตุในช่วงวิกฤตที่สำคัญทั่วโลก ซึ่งเกี่ยวข้องกับเอฟบีไอ โดยเอฟบีไอมีส่วนร่วมในระดับสากลเมื่อผู้เสียหายเป็นพลเมืองของสหรัฐ หรือมีข้อเรียกร้องต่อต้านรัฐบาลสหรัฐ ในฐานะที่เป็นส่วนหนึ่งของภารกิจนี้ ผู้เจรจาต่อรองได้กรีฑาพลสู่ต่างประเทศเพื่อช่วยเหลือในสถานการณ์การลักพาตัวที่เกี่ยวข้องกับพลเมืองชาวสหรัฐ
เอฟบีไอถือเป็นหน่วยงานเจรจาต่อรองของรัฐบาลสหรัฐสำหรับอุบัติการณ์ระหว่างประเทศ โดยตั้งแต่ ค.ศ. 1990 หน่วยเจรจาต่อรองในสถานการณ์วิกฤติได้มีส่วนร่วมในอุบัติการณ์ดังกล่าวมากกว่า 300 เหตุการณ์ทั่วโลก ผู้เจรจาของหน่วยเจรจาต่อรองในสถานการณ์วิกฤติยังให้ความช่วยเหลือทางโทรศัพท์แก่ทั้งผู้เจรจาภาคสนามของเอฟบีไอ และผู้เจรจาของตำรวจในประเทศเป็นประจำในระหว่างสถานการณ์วิกฤตในประเทศ
ทั้งนี้ เอฟบีไอมีเจ้าหน้าที่เจรจาวิกฤตประมาณ 340 คนในสำนักงานภาคสนาม 56 แห่ง ซึ่งหน่วยเจรจาต่อรองในสถานการณ์วิกฤติมีหน้าที่รับผิดชอบในการจัดการทรัพยากรเหล่านี้ รวมถึงให้การฝึกและอุปกรณ์ใด ๆ ก็ตามที่จำเป็นสำหรับผู้เจรจาในสำนักงานภาคสนามเพื่อแก้ไขสถานการณ์วิกฤติให้สำเร็จ
ชตาซี

กระทรวงเพื่อความมั่นคงของรัฐ (MfS; [ɛmɛfˈʔɛs]) หรือ หน่วยงานความมั่นคงแห่งรัฐ (SSD) มักเป็นที่รู้จักกันคือ ชตาซี ([ˈʃtaːziː]), เป็นหน่วยงานรักษาความมั่นคงของรัฐอย่างเป็นทางการของสาธารณรัฐประชาธิปไตยเยอรมนี(เยอรมนีตะวันออก) มันได้ถูกอธิบายว่าเป็นหนึ่งในหน่วยสืบราชการลับและหน่วยงานตำรวจลับที่มีประสิทธิภาพและเข้าควบคุมปราบปรามได้ดีที่สุดเท่าที่เคยมีมา ชตาซีนั้นมีสำนักงานใหญ่อยู่ที่เบอร์ลินตะวันออก พร้อมกับโครงสร้างอันซับซ้อนในเบอร์ลิน-ลิชเทินแบร์ค และสิ่งปลูกสร้างขนาดเล็กหลายแห่งทั่วทั้งเมือง คำขวัญของหน่วยชตาซีคือ (โล่และดาบของพรรค) หมายถึงอำนาจการปกครองของพรรคเอกภาพสังคมนิยมเยอรมนี("Sozialistische Einheitspartei Deutschlands", SED) และยังเลียนแบบอย่างหน่วยเคจีบี หน่วยตำรวจลับของโซเวียตและเป็นคู่ร่วมมืออย่างใกล้ชิด ด้วยความเคารพอำนาจพรรคของตัวเอง พรรคคอมมิวนิสต์แห่งสหภาพโซเวียต(CPSU) เอริช มีลเคอ เป็นหัวหน้าที่ดำรงตำแหน่งยาวนานที่สุดของหน่วยชตาซีโดยมีอำนาจนานถึงสามสิบสองปีของการดำรงอยู่สี่สิบปีของสาธารณรัฐประชาธิปไตยเยอรมนี 
หนึ่งในภารกิจหลักคือ การสอดแนมประชาชน ส่วนใหญ่ผ่านทางเครือข่ายขนาดใหญ่ของประชาชนที่หันให้ข้อมูลและต่อสู้กับฝ่ายตรงข้ามคนใด โดยมาตรการบทลงโทษที่เปิดเผยและแอบแฝง รวมทั้งการทำลายจิตใจที่แอบซ่อนเร้นของผู้ที่ไม่เห็นด้วย ("Zersetzung", หมายถึง การเน่าเปื่อย) มีการจับกุมประชาชนจำนวน 250,000 คนในฐานะนักโทษทางการเมืองในช่วงที่ดำรงอยู่ คณะกรรมหลักเพื่อการสำรวจ ("Hauptverwaltung Aufklärung") ได้รับผิดชอบทั้งการจารกรรมและดำเนินปฏิบัติการลับในต่างประเทศ ภายใต้การนำของ มาร์คุส ว็อล์ฟ ที่มีมายาวนาน ผู้อำนวยการคนนี้ได้มีชื่อเสียงในฐานะเจ้าหน้าที่หน่วยข่าวกรองที่มีประสิทธิภาพมากที่สุดในสงครามเย็น ชตาซียังคงติดต่อและผสานให้ความร่วมมือเป็นครั้งคราวกับผู้ก่อการร้ายทางด้านตะวันตก
เจ้าหน้าที่ของหน่วยชตาซีหลายคนถูกดำเนินคดีในข้อหาก่ออาชญากรรมในช่วงหลังปี ค.ศ. 1990 ภายหลังจากการรวมประเทศเยอรมัน เอกสารในการเฝ้าระวังที่หน่วยชตาซีได้เก็บรักษาไว้ที่มีชาวเยอรมันตะวันออกหลายล้านคนได้ถูกเปิดขึ้น เพื่อให้ประชาชนสามารถตรวจสอบเอกสารส่วนบุคคลได้; ในขณะที่เอกสารเหล่านี้ได้อยู่ภายใต้การดูแลของหน่วยงานบันทึกชตาซี(Stasi Records Agency)
กอร์ เวอร์บินสกี

เกรกอร์ "กอร์" เวอร์บินสกี  เกิดวันที่ 16 มีนาคม ค.ศ. 1964 เป็นผู้กำกับภาพยนตร์ นักเขียนบท ผู้อำนวยการสร้าง และนักดนตรีชาวอเมริกัน เขาเป็นที่รู้จักกันเป็นอย่างดีในการกำกับภาพยนตร์สามเรื่องแรกของภาพยนตร์เรื่อง "ไพเรทส์ออฟเดอะแคริบเบียน", ' และ "แรงโก้: ฮีโร่ทะเลทราย" เวอร์บินสกีจบการศึกษาจาก โรงเรียนภาพยนตร์ยูซีแอลเอ. ภาพยนตร์เรื่องล่าสุดของเขาเรื่อง ' ฉายในปี ค.ศ. 2017
เวอร์บินสกี ได้รับรางวัลออสการ์ สาขาภาพยนตร์แอนิเมชันยอดเยี่ยม, รางวัลแบฟตา สาขาภาพยนตร์แอนิเมชันยอดเยี่ยม และ รางวัลลูกโลกทองคำ สาขาภาพยนตร์แอนิเมชันยอดเยี่ยม ในปี ค.ศ. 2012 จากภาพยนตร์แอนิเมชัน แอคชั่น-คอมเมดี้ เรื่อง "แรงโก้: ฮีโร่ทะเลทราย"
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ กอร์ เวอร์บินสกี
สีแดง สีส้ม สีเขียว 
รางวัลที่ได้รับ.
จำนวนรางวัลที่เข้าชิงและได้รับจากภาพยนตร์ของ กอร์ เวอร์บินสกี
พายุไต้ฝุ่นเจอลาวัต (พ.ศ. 2555)

<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><table class="infobox ib-weather-event">
<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/>
</table>
พายุไต้ฝุ่นเจอลาวัต (อักษรโรมัน: Jelawat) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นลาวิน  เป็นพายุหมุนเขตร้อนที่รุนแรงเป็นอันดับสองรองจากไต้ฝุ่นซันปา ประจำฤดูพายุไต้ฝุ่นแปซิฟิก พ.ศ. 2555 ในแง่ของอัตราเร็วลมพายุสูงสุดสิบนาทีซึ่งวัดได้เท่ากับไต้ฝุ่นซันบา นอกจากนี้พายุโบเวนและพายุซันบา รวมถึงพายุไต้ฝุ่นเจอลาวัตเป็นไต้ฝุ่นที่ขึ้นฝั่งเกาะโอกินาว่าในปี พ.ศ. 2555 ชื่อเจอลาวัตเป็นชื่อที่ส่งโดยประเทศมาเลเซีย โดยคำว่า "เจอลาวัต" ในภาษามาเลเซียหมายถึง ปลาบ้า
พายุไต้ฝุ่นเจอลาวัตมีความเร็วลมสูงสุดในช่วงปลายวันที่ 24 กันยายนและคงไว้ได้เกือบสองวัน พายุไต้ฝุ่นเคลื่อนที่ผ่านจังหวัดโอกินาว่าเมื่อวันที่ 29 กันยายนและในที่สุดก็ขึ้นฝั่งบริเวณจังหวัดไอจิในประเทศญี่ปุ่นเมื่อวันที่ 30 กันยายน มีผู้เสียชีวิต 2 คนจากเหตุการณ์พายุครั้งนี้
ประวัติทางอุตุนิยมวิทยา.
ต่อมา JMA ได้ประกาศทวีความรุนแรงของระบบเป็นพายุโซนร้อน (TS) และใช้ชื่อ "เจอลาวัต (Jelawat)"" เช่นเดียวกับ JTWC
หมายเหตุ.
<templatestyles src="Reflist/styles.css" />
มัสยิดโอมาร์ อาลี ไซฟุดดีน

มัสยิดโอมาร์ อาลี ไซฟุดดีน (อักษรยาวี: مسجد عمر علي سيف الدين) เป็นมัสยิดในบันดาร์เซอรีเบอกาวัน เมืองหลวงของประเทศบรูไน ซึ่งถูกตั้งชื่อตามพระนามของสุลต่านโอมาร์ อาลี ไซฟุดดีนที่ 3 สุลต่านองค์ที่ 28 ของบรูไน ผู้ทรงริเริ่มการก่อสร้างนี้
มัสยิดนี้มีรูปแบบสถาปัตยกรรมโมกุลและมาเลย์ และออกแบบโดยรูโดลโฟ นอลลี (Rudolfo Nolli) ตามรายงานของ "เดอะบรูไนไทมส์" ในวันที่ 6 พฤษภาคม ค.ศ.2007 ไว้ว่า:
"รายงานจากสถาปนิกอาวุโส... สถาปนิกที่ออกแบบมัสยิดเป็นชาวอิตาลีที่มีชื่อว่าคาวาเลรี รูดอลโฟ นอลลี (Cavalieri Rudolfo Nolli) ผู้ใช้แบบร่างที่ถูกเตรียมโดยพระองค์เอง... ค่าก่อสร้างนี้อยู่ที่ระหว่าง 7.7 ล้านดอลลาร์สหรัฐ ถึง 9.2 ล้านดอลลาร์สหรัฐ"
ลักษณะ.
โดมหลักของมัสยิดปกคลุมด้วยทอง. ตัวมัสยิดสูง 52 เมตร (171 ฟุต). ตัวหอมินาเรตหลักมีรูปแบบสถาปัตยกรรมผสมระหว่างสถาปัตยกรรมสมัยฟื้นฟูศิลปวิทยากับอิตาลี
บริเวณภายในของมัสยิดมีหน้าต่างกระจกสี, ซุ้มประตู, โดม และเสาหินอ่อน. วัสดุเกือบทั้งหมดนำมาจากต่างประเทศ เช่น: หินอ่อนจากอิตาลี, หินแกรนิตจากเซี่ยงไฮ้, โคมระย้าจากอังกฤษ และพรมจากซาอุดีอาระเบีย.
คาลบี้

คาลบี้  เป็นบริษัทใหญ่สัญชาติญี่ปุ่นผู้ผลิตอาหารและขนมขบเคี้ยว ก่อตั้งขึ้นเมื่อ 30 เมษายน 1949 ที่เมืองฮิโรชิมะ ในสหรัฐอเมริกาคาลบี้ได้ผลิตขนมยอดนิยมหลักคือ ข้าวเกรียบกุ้ง "คัปปะ เอบิเซ็ง" (ในประเทศไทยจำหน่ายภายใต้ยี่ห้อ “เอบิเซน”) และขนมถั่วลันเตา "ซะยะ-เอ็นโด" (ในประเทศไทยจำหน่ายภายใต้ยี่ห้อ “บันบัน“) เมื่อวันที่ 18 กันยายน 2007 ขนมขบเคี้ยวของคาลบี้เป็นที่นิยมมากในเอเชียและสหรัฐอเมริกา สำนักงานใหญ่ตั้งอยู่ที่อาคารมารูโนอูจิ ทรัสท์ ทาวเวอร์เมน ในมารูโนอูจิ เขตชิโยดะ โตเกียว 
ชื่อของคาลบี้ (Calbee) นั้นมาจากคำว่า “Cal” ซึ่งแทนแคลเซียม และ “Bee” ซึ่งแทนอักษร บี ในวิตามินบี 1 คือธาตุอาหารสำคัญสองชนิด ปรัชญาองค์กรคือ “เก็บเกี่ยวของขวัญจากธรรมชาติเพื่อนำรสชาติพร้อมความสนุกสนาน และให้เป็นส่วนหนึ่งของไลฟ์สไตล์เพื่อสุขภาพ” ("We are committed to harnessing nature's gifts, to bringing taste and fun, and to contributing to healthy life styles.") 
ในประเทศไทย.
ในประเทศไทย คาลบี้ดำเนินงานภายใต้ชื่อจดทะเบียน คาลบี้ธนาวัธน์ จำกัด ชื่อย่อ “CTC” โดยเป็นบริษัทร่วมทุนระหว่าง Calbee Foods Co., ltd. ประเทศญี่ปุ่น และบริษัทธนาวัธน์ อุตสาหกรรม จำกัด ประเทศไทย ได้ก่อตั้งขึ้นเมื่อวันที่ 15 มกราคม พ.ศ. 2523 ในประเทศไทยมีผลิตภัณฑ์ขนมขบเคี้ยวที่วางจำหน่าย เช่น ข้าวเกรียบกุ้ง ยี่ห้อ “คาลบี้”, มันฝรั่งแท่ง ยี่ห้อ “แจ๊กซ์” และขนมขบเคี้ยวถั่วลันเตา ยี่ห้อ “บันบัน”
หมื่นปฏิพัทธภูวนารถ (ช้าง)

หมื่นปฏิพัทธภูวนารถ (2389-2460) ขุนนางชาวไทย กรมการพิเศษเมืองกรุงเก่า และเป็นหนึ่งในเพื่อนต้นหรือพระสหายสนิทคนสำคัญของ พระบาทสมเด็จพระจุลจอมเกล้าเจ้าอยู่หัว
ประวัติ.
นายช้างเกิดเมื่อราว พ.ศ. 2389 ในปลายรัชสมัย พระบาทสมเด็จพระนั่งเกล้าเจ้าอยู่หัว บิดาชื่อนายคง มารดาชื่อ อำแดงบุญ ในครอบครัวคหบดี ประกอบอาชีพทำนาทำไร่ ฐานะมั่นคง ด้านชีวิตครอบครัวสมรสกับ อำแดงพลับ มีบุตร-ธิดา ทั้งสิ้น 11 คนเป็นชาย 5 คนและหญิง 6 คน
ในช่วงปลายของการเสด็จประพาสต้นครั้งที่ 1 พระบาทสมเด็จพระจุลจอมเกล้าเจ้าอยู่หัวและคณะผู้ตามเสด็จได้ล่องเรือเลี้ยวเข้าคลองบางหลวงอ้ายเอียงก่อนจะเสด็จต่อไปยัง พระราชวังบางปะอิน และประทับรถไฟจาก สถานีรถไฟบางปะอิน เสด็จกลับ กรุงเทพมหานคร โดยพระองค์และผู้ตามเสด็จได้แวะพักทำอาหารที่เรือนของกำนันประจำตำบลแต่กำนันไม่อยู่อยู่แต่ นายช้าง และ อำแดงพลับ พ่อตาและแม่ยายของกำนันซึ่งนายช้างและอำแดงพลับได้ให้การต้อนรับเป็นอย่างดีและนายช้างได้กราบทูลขอให้พระบาทสมเด็จพระจุลจอมเกล้าเจ้าอยู่หัวช่วยเป็นธุระซื้อปืน เมาเซอร์ ให้สักกระบอกซึ่งพระองค์ก็ตอบตกลงและเมื่อเสวยพระกระยาหารเสร็จแล้วก่อนจะเสด็จพระราชดำเนินต่อไปยังพระราชวังบางปะอินพระองค์ได้พระราชทานเงินจำนวน 400 บาทให้แก่ นายช้าง และ อำแดงพลับ
และภายหลังเสด็จกลับจากการเสด็จประพาสต้นครั้งที่ 1 พระบาทสมเด็จพระจุลจอมเกล้าเจ้าอยู่หัวได้พระราชทานปืนเมาเซอร์ให้กับนายช้างตามสัญญาและโปรดเกล้า ฯ ให้กระทรวงมหาดไทยทำประทวนแต่งตั้งให้ นายช้าง เป็น กรมการพิเศษเมืองกรุงเก่า พร้อมกับพระราชทานบรรดาศักดิ์เป็น หมื่นปฏิพัทธภูวนารถ ศักดินา ๓๐๐ เมื่อวันที่ 18 ตุลาคม พ.ศ. 2447
ต่อมาระหว่างการเสด็จประพาสต้นครั้งที่ 2 เมื่อวันที่ 5 สิงหาคม พ.ศ. 2449 พระบาทสมเด็จพระจุลจอมเกล้าเจ้าอยู่หัวได้เสด็จประพาสเรือนของ หมื่นปฏิพัทธภูวนารถ อีกครั้งในคราวนี้หมื่นปฏิพัทธหรือนายช้างได้รับราชการเป็นขุนนางตำแหน่งกรมการพิเศษเมืองกรุงเก่าจึงทราบข่าวล่วงหน้าและเตรียมการรับเสด็จเป็นอย่างดีก่อนเสด็จประพาสต่อไปพระองค์ได้ถ่ายรูปครอบครัวของหมื่นปฏิพัทธ รวมถึงพระราชทานสิ่งของแก่ครอบครัวของหมื่นปฏิพัทธ ได้แก่ กระดุมลงยาเม็ดใหญ่ พระราชทานแก่หมื่นปฏิพัทธ หีบหมากเงินสลักพระปรมาภิไธยย่อ จปร. แก่ อำแดงพลับ ผ้าและหนังสือแก่บุตรสาวทั้งสองของหมื่นปฏิพัทธ รวมถึงซองบุหรี่เงินแก่ เจ๊กขัน บุตรเขยและได้พระราชทานนามให้กับบุตรชายของเจ๊กขันด้วย
เมื่อเสด็จพระราชดำเนินกลับจากการเสด็จประพาสยุโรปครั้งที่ 2 พระองค์ได้พระราชทานไม้เท้าและกระเป๋าหนังจระเข้แก่ หมื่นปฏิพัทธภูวนารถและอำแดงพลับ ต่อมาใน จดหมายเหตุพระราชกิจรายวัน เดือน 11 จุลศักราช 1270 ลงวันที่ 23 ตุลาคม รัตนโกสินทรศก 127 ตรงกับ พ.ศ. 2451 ได้บันทึกเกี่ยวกับการไปช่วยงานทอดกฐินของหมื่นปฏิพัทธภูวนารถของพระองค์ดังนี้
<templatestyles src="แม่แบบ:คำพูด/style.css" />เวลาเช้าทรงเรือพระที่นั่งครุธเหิรเห็จล่องน้ำไปเข้าแยกตำบลหัวเวียง เสด็จไปทรงช่วยนายช้างซึ่งเปนที่หมื่นปฏิพัทธภูวนารถแลอำแดงพลับในการทอดกฐิน พระราชทานเสมาแก่เด็กด้วย แล้วเลยไปประทับเสวยที่บ้านหมื่นปฏิพัทธภูวนารถ พระราชทานเงินแก่หมื่นปฏิพัทธภูวนารถ ๒๐๐ บาท
สมาคมเอเชียใต้เพื่อความร่วมมือระดับภูมิภาค

สมาคมเอเชียใต้เพื่อความร่วมมือระดับภูมิภาค  เป็นองค์การระหว่างรัฐบาลระดับภูมิภาคและสหภาพภูมิรัฐศาสตร์ของรัฐในเอเชียใต้ ประเทศสมาชิกได้แก่ อัฟกานิสถาน บังกลาเทศ ภูฏาน อินเดีย มัลดีฟส์ เนปาล ปากีสถาน และศรีลังกา สมาคมเอเชียใต้เพื่อความร่วมมือระดับภูมิภาคประกอบด้วยร้อยละ 3 ของพื้นที่โลก ร้อยละ 21 ของประชากรโลก และร้อยละ 3.8 (2.9 ล้านล้านดอลลาร์สหรัฐ) ของเศรษฐกิจโลกในปี ค.ศ. 2015
สมาคมเอเชียใต้เพื่อความร่วมมือระดับภูมิภาคได้ก่อตั้งขึ้นในกรุงธากา เมื่อวันที่ 8 ธันวาคม ค.ศ. 1985 สำนักงานเลขาธิการตั้งอยู่ที่กาฐมาณฑุ เนปาล องค์กรส่งเสริมการพัฒนาการรวมกลุ่มทางเศรษฐกิจและภูมิภาค ได้เปิดตัวเขตการค้าเสรีเอเชียใต้ในปี ค.ศ. 2006 สมาคมเอเชียใต้เพื่อความร่วมมือระดับภูมิภาครักษาความสัมพันธ์ทางการทูตอย่างถาวรที่องค์การสหประชาชาติในฐานะผู้สังเกตการณ์และได้พัฒนาความสัมพันธ์กับหน่วยงานพหุภาคี รวมทั้งสหภาพยุโรป
ซาฟารีคลับ

ซาฟารีคลับ เป็นพันธมิตรของหน่วยสืบราชการลับซึ่งก่อตั้งขึ้นในปี ค.ศ. 1976 ได้ปฏิบัติการลับทั่วทั้งแอฟริกาในช่วงเวลาที่รัฐสภาสหรัฐได้จำกัดอำนาจของหน่วยซีไอเอภายหลังจากปีแห่งละเมิด และเมื่อโปรตุเกสถอนตัวจากแอฟริกา ได้ส่งมอบอำนาจให้กับระบอบคอมมิวนิสต์
<templatestyles src="Template:Quote_box/styles.css" />
ในเดือนกุมภาพันธ์ ค.ศ. 2002, หัวหน้าหน่วยสืบราชการลับ bin Faisal, หลานชายผู้สืบทอดของ Adham, มอบบัญชีเปิดเผยของศิษย์เก่ามหาวิทยาลัยจอร์ทาวน์ของการก่อตั้งซาฟารีคลับในการตอบสนองต่อข้อจำกัดหลังวอเตอร์เกต: “ในปี ค.ศ. 1976, ภายหลังวอเตอร์เกตเกิดขึ้นที่นี่ ชุมชนหน่วยสืบราชการลับของคุณถูกผูกมัดโดยรัฐสภา. ไม่สามารถทำอะไรได้เลย ไม่สามารถส่งสายลับ ไม่สามารถเขียนรายงานได้ และไม่สามารถจ่ายเงินได้. ในคำสั่งเพื่อการทดแทน กลุ่มประเทศต่างๆมารวมตัวกันในความหวังของการต่อสู้กับลัทธิคอมมิวนิสต์และสร้างสิ่งที่เรียกว่า ซาฟารีคลับ. ซาฟารีคลับ ได้แก่ ฝรั่งเศส อียิปต์ ซาอุดีอาระเบีย โมร็อกโก และอิหร่าน.”
 Peter Dale Scott
 , ถนนที่ 9/11: ความมั่งคั่ง, จักรวรรดิ, และอนาคตของอเมริกา
สมาชิกอย่างเป็นทางการ ได้แก่ อิหร่าน อียิปต์ ซาอุดีอาระเบีย โมร็อกโก และฝรั่งเศส กลุ่มรักษาความสัมพันธ์ทางการเมืองกับสหรัฐอเมริกา แอฟริกาใต้ โรดีเซีย และอิสราเอล กลุ่มดำเนินการแทรกแซงทางทหารที่ประสบความสำเร็จในซาอีร์เพื่อตอบโต้การรุกรานแองโกลา ได้มีการส่งมอบอาวุธให้โซมาเลียในปี ค.ศ. 1977-1978 ซึ่งขัดแย้งกับเอธิโอเปีย องค์กรการฑูตลับที่เกี่ยวข้องกับการต่อต้านลัทธิคอมมิวนิสต์ในแอฟริกา ได้รับชื่อเสียงกับการเริ่มต้นกระบวนการที่เกิดขึ้นในสนธิสัญญาสันติภาพอียิปต์-อิสราเอล ปี ค.ศ. 1979
รางวัลภาพยนตร์ไทย ชมรมวิจารณ์บันเทิง ครั้งที่ 28

รางวัลภาพยนตร์ไทย ชมรมวิจารณ์บันเทิง ครั้งที่ 28 เป็นรางวัลที่มอบให้แก่บุคลากรในวงการภาพยนตร์ไทย จัดโดยชมรมวิจารณ์บันเทิง โดยพิจารณาจากภาพยนตร์ไทยที่เข้าฉายในปี พ.ศ. 2562 จำนวน 53 เรื่อง แต่เดิมกำหนดจัดงานประกาศผลในวันที่ 18 มีนาคม พ.ศ. 2563 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร แต่เนื่องจากสถานการณ์การแพร่ระบาดของไวรัสโคโรนาในประเทศไทย ทำให้ต้องเลื่อนการจัดงาน โดยได้มีการประกาศผลรางวัลเป็นการล่วงหน้าเมื่อวันที่ 3 กรกฎาคม พ.ศ. 2563 ในรายการ Inside News Tonight ทางช่อง ทรูอินไซด์ เอชดี และมอบรางวัลในวันที่ 21 กรกฎาคม ตามสถานที่การจัดงานเดิม
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
สำหรับผู้ได้รับรางวัลแสดงเป็น ตัวหนา
ซุนส์วัล

ซุนส์วัล  เป็นนครและเมืองหลักของเทศบาลซุนส์วัลในเทศมณฑลเว็สเตอร์นอร์ลันด์ ประเทศสวีเดน เมืองมีประชากร 51,354 คน จากข้อมูลปี ค.ศ. 2010 และมีประชากรมากกว่า 95,000 คน อาศัยอยู่ในเขตเทศบาล
เอิสเตอชุนด์

เอิสเตอชุนด์  เป็นนครในประเทศสวีเดนในแยมต์ลันด์ (Jamtland) บริเวณตอนกลางของประเทศ เป็นเมืองหลักของเทศบาลเอิสเตอชุนด์ และเมืองหลวงของเทศมณฑลแยมต์ลันด์ เอิสเตอชุนด์ตั้งอยู่ริมฝั่งทะเลสาบที่ใหญ่เป็นอันดับ 5 ของประเทศ สตูร์เชิน ตั้งอยู่ตรงข้ามเกาะเฟรอเซิน (Frösön) เอิสเตอชุนด์เป็นเมืองศูนย์กลางทางวัฒนธรรมและเศรษฐกิจของภูมิภาค เมืองมีประชากร 50,960 คน (ค.ศ. 2017) ถือเป็นเมืองที่มีประชากรมากเป็นอันดับ 22 ในสวีเดน และเป็นเมืองที่มีประชากรมากเป็นอันดับ 46 ของสแกนดิเนเวีย และยังเป็นเมืองที่ไม่ติดทะเลที่ใหญ่ที่สุดในสวีเดนตอนเหนือ
เอิสเตอชุนด์อยู่ติดกับซุนดส์วัลทางทิศตะวันออก และติดกับทร็อนไฮม์ทางทิศตะวันตก เอิสเตอชุนด์ตั้งอยู่ตรงกลางของสแกนดิเนเวีย ตอนกลางของประเทศสวีเดน ตอนกลางของเทศมณฑลแยมต์ลันด์ จึงมีได้รับการเอ่ยถึงว่าเป็น "ใจกลางของสวีเดน"
ศูนย์เฮอริเคนแห่งชาติ

ศูนย์เฮอริเคนแห่งชาติ (HNC) เป็นหน่วยงานย่อยของศูนย์พยากรณ์สิ่งแวดล้อมแห่งชาติ (National Centers for Environmental Prediction) ตั้งอยู่ที่มหาวิทยาลัยนานาชาติฟลอริดาในเมืองไมอามี รัฐฟลอริดา สหรัฐอเมริกา โดยภารกิจหลักของศูนย์เฮอริเคนแห่งชาติคือการช่วยชีวิต ลดการสูญเสียทรัพย์และปรับปรุงประสิทธิภาพทางเศรษฐกิจ โดยการสอดส่องสภาพอากาศ การออกคำเตือน การพยากรณ์อากาศ การวิเคราะห์สภาพอากาศที่อันตรายและการเพิ่มความเข้าใจถึงอันตรายเหล่านี้แก่ประชาชน วิสัยทัศน์ของศูนย์เฮอริเคนแห่งชาติคือ เพื่อเป็นเสียงที่น่าเชื่อถือ ซื่อตรง และอ่อนโยนต่อประชาชนชาวหสรัฐและด้วยความร่วมมือของเรา จะทำให้สังคมได้รับความปลอดภัยจากภัยทางสภาพอากาศ
ประเทศอินโดนีเซียในโอลิมปิกฤดูร้อน 2020

ประเทศอินโดนีเซีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมแข่งขันโอลิมปิกฤดูร้อนของประเทศเป็นครั้งที่ 16
ในการแข่งขันครั้งนี้ อินโดนีเซียส่งนักกีฬาเข้าร่วม 28 คน ซึ่งมีจำนวนใกล้เคียงกับการแข่งขันกีฬาโอลิมปิกฤดูร้อน 2016 โดยประกอบด้วยนักกีฬาชาย 16 คนและนักกีฬาหญิง 12 คน แข่งขันใน 8 กีฬา นักกีฬาอินโดนีเซีย 25 คนผ่านการคัดเลือกเข้าแข่งขัน ส่วนนักว่ายน้ำ 2 คนและนักวิ่งระยะสั้นหญิง 1 คนได้รับสิทธิ์ผ่านการคัดเลือกแบบไวลด์การ์ด ในครั้งนี้ กีฬาโต้คลื่นได้เปิดตัวในโอลิมปิกเป็นครั้งแรก (ในชนิดกีฬาใหม่) โดย Rio Waida ซึ่งได้รับการขนานนามว่าเป็นผู้เชิญธงชาติ"โดยพฤตินัย"ในพิธีเปิด
รายชื่อนักกีฬาอินโดนีเซียมีนักกีฬาโอลิมปิกที่กลับมาเจ็ดคน โดยสามคนในจำนวนนี้กำลังจะเข้าร่วมการแข่งขันครั้งที่สาม ได้แก่ นักลูกขนไก้ Greysia Polii ในกีฬาแบดมินตันหญิงคู่, เจ้าของเหรียญทองโอลิมปิกในปี 2008 Hendra Setiawan ในกีฬาแบดมินตันชายคู่ พร้อมกับ Hendra Setiawan ซึ่งเป็นคู่หูของเขา, Praveen Jordan นักกีฬาโอลิมปิกสองสมัยในกีฬาแบดมินตันคู่ผสม Eko Yuli Irawan ผู้ได้รับเหรียญทองแดงและเหรียญเงินโอลิมปิกสามสมัยในการยกน้ำหนัก Deni นักกีฬาโอลิมปิกสามสมัยในกีฬายกน้ำหนัก และ Riau Ega Agatha นักกีฬาโอลิมปิกสองสมัยในกีฬายิงธนู
อินโดนีเซียคว้าเหรียญรางวัลกลับบ้านจากโตเกียวได้ 5 เหรียญ (1 เหรียญทอง 1 เหรียญเงิน และ3 เหรียญทองแดง) ทำให้ยอดเหรียญรางวัลรวมเพิ่มขึ้นจากโอลิมปิกครั้งก่อน Greysia Polii และ Apriyani Rahayu ผู้ชนะการแข่งขันแบดมินตันหญิงคู่ เป็นผู้ได้รับเหรียญทองเพียงสองคนของประเทศ ชัยชนะของพวกเธอทำให้อินโดนีเซียเป็นประเทศที่สองต่อจากจีนที่คว้าเหรียญทองในการแข่งขันแบดมินตันในโอลิมปิกทั้ง 5 ประเภท ด้วยวัย 33 ปี 356 วัน Polii ยังกลายเป็นนักแบดมินตันหญิงที่อายุมากที่สุดที่ได้รับเหรียญทองโอลิมปิกอีกด้วย
ภูมิหลัง.
การบริหาร.
เมื่อวันที่ 31 ธันวาคม 2019 โรสลัน โรสลานี ได้รับการแต่งตั้งอย่างเป็นทางการให้เป็นหัวหน้าคณะผู้แทนทีมชาติอินโดนีเซียสำหรับการแข่งขันโอลิมปิกฤดูร้อนโตเกียว 2020 โดยประธานคณะกรรมการโอลิมปิกอินโดนีเซีย ราชา สัปตา อ็อกโตฮารี
พิธีเปิด.
ระหว่างขบวนพาเหรดแห่งชาติโอลิมปิกฤดูร้อน 2020 ผู้ถือธง Rio Waida สวมชุดประจำชาติของบาหลี - Payas Madya เพื่อเป็นตัวแทนของบ้านเกิดปัจจุบันของเขา และรองเท้าแตะทาทามิ เพื่อเป็นตัวแทนของญี่ปุ่นซึ่งเป็นบ้านหลังที่สองของเขาและเจ้าภาพจัดการแข่งขันโอลิมปิก
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ประเทศอิหร่านในโอลิมปิกฤดูร้อน 2020

ประเทศอิหร่าน (ชื่ออย่างเป็นทางการคือ "สาธารณรัฐอิสลามอิหร่าน") เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่ประเทศอิหร่านกลับมาแข่งขันอีกครั้งในปี 1948 หลังจากเปิดตัวครั้งแรกในปี 1900 นักกีฬาชาวอิหร่านได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้นปี 1980 และ 1984 ที่ถูกคว่ำบาตร
อาณานิคมนิวเซาท์เวลส์

อาณานิคมนิวเซาท์เวลส์  เป็นอาณานิคมของจักรวรรดิบริติชระหว่างปี ค.ศ. 1788–1900 จนกระทั่งได้กลายมาเป็นรัฐของเครือรัฐออสเตรเลีย แต่เดิมอาณานิคมนิวเซาท์เวลส์มีพื้นที่กว้างขวาง มีพื้นที่รัฐปัจจุบันของออสเตรเลีย ได้แก่ รัฐนิวเซาท์เวลส์, ควีนส์แลนด์, วิกตอเรีย, แทสมาเนีย และ เซาท์ออสเตรเลีย และนอร์เทิร์นเทร์ริทอรี รวมถึงนิวซีแลนด์ จากนั้นได้ตอบรับที่จะเป็นอาณานิคมปกครองตัวเองแห่งนิวเซาท์เวลส์ เมื่อวันที่ 6 มิถุนายน ค.ศ. 1856 โดยเซอร์ สจ๊วต อเลกซานเดอร์ ดอนัลด์สัน ได้แต่งตั้งผู้ว่า เซอร์ วิลเลียม เดนิสสัน เป็นเลขานุการอาณานิคมคนแรก
การทำลายล้างวัตถุระเบิด

การทำลายล้างวัตถุระเบิด  เป็นวิชาชีพด้านวิศวกรรมวัตถุระเบิดโดยใช้กระบวนการที่ทำให้อุปกรณ์ระเบิดอันตรายมีความปลอดภัย "การทำลายล้างวัตถุระเบิด"เป็นคำที่ครอบคลุมทุกด้านเพื่ออธิบายแยก แต่การปฏิบัติงานมีความสัมพันธ์กันในด้านการทหารของหน่วยทำลายล้างวัตถุระเบิด (EOD) และการทำลายวัตถุระเบิดแสวงเครื่อง (IEDD) รวมถึงบทบาทความปลอดภัยสาธารณะของการทำลายล้างวัตถุระเบิดเพื่อความปลอดภัยสาธารณะ และหน่วยเก็บกู้ระเบิด
ประวัติ.
หน่วยเก็บกู้ระเบิดอาชีพฝ่ายพลเรือนแรกก่อตั้งขึ้นโดยวิเวียน เดอริง มาเจนดี ในฐานะพันตรีแห่งกองทหารปืนใหญ่รักษาพระองค์ มาเจนดีได้ทำการตรวจสอบการระเบิดเมื่อวันที่ 2 ตุลาคม ค.ศ. 1874 ในคลองรีเจนท์'ส คาแนล เมื่อเรือบาร์จ 'ทิลเบอรี' ได้บรรทุกปิโตรเลียมหกบาร์เรลและดินปืนห้าตันได้ระเบิดขึ้น โดยแรงระเบิดได้สังหารลูกเรือและทำลายสะพานแม็คเคิลฟิลด์ และที่คุมขังซึ่งอยู่ใกล้กับสวนสัตว์ลอนดอน
ในปี ค.ศ. 1875 เขาวางกรอบ 'พระราชบัญญัติวัตถุระเบิด' ซึ่งเป็นกฎหมายสมัยใหม่ฉบับแรกสำหรับการควบคุมวัตถุระเบิด นอกจากนี้เขายังเป็นผู้บุกเบิกเทคนิคการทำลายล้างวัตถุระเบิดจำนวนมาก รวมถึงวิธีการระยะไกลสำหรับการจัดการและการรื้อถอนวัตถุระเบิด คำแนะนำของเขาในระหว่างการทัพไดนาไมต์เฟเนียนในปี ค.ศ. 1881–85 ได้รับการยอมรับอย่างเป็นทางการว่ามีส่วนร่วมในการช่วยชีวิตได้หลายคน หลังจากที่[[สถานีวิกตอเรีย กรุงลอนดอน|สถานีวิกตอเรีย]]ถูกวางระเบิดเมื่อวันที่ 26 กุมภาพันธ์ ค.ศ. 1884 เขาได้ทำการปลดชนวนระเบิดด้วยระบบ[[กลไกของนาฬิกา]]ที่ซึ่งอาจจะมีการระเบิดขึ้นในทันใด
[[กรมตำรวจนครนิวยอร์ก]]ได้จัดตั้งหน่วยเก็บกู้ระเบิดเป็นครั้งแรกในปี ค.ศ. 1903 รู้จักกันในฐานะ "อิตาเลียนสควอด" (Italian Squad) ภารกิจหลักคือการจัดการกับระเบิด[[ไดนาไมต์]]ที่ใช้โดย[[มาเฟียอิตาลี-อเมริกัน|มาเฟีย]]เพื่อข่มขู่พ่อค้าและผู้อพยพชาวอิตาลี ซึ่งภายหลังจะเป็นที่รู้จักในฐานะ "แอนาคิสต์สควอด" (Anarchist Squad) และ "แรดิคอลสควอด" (Radical Squad)
ตระกูลสารสิน

ตระกูลสารสิน  ตระกูลนักธุรกิจชาวไทยเชื้อสายจีนที่ร่ำรวย ซึ่งได้ปูทางสู่ความร่ำรวยและความสำเร็จระหว่างคริสต์ศตวรรษที่ 19 สมาชิกหลายคนในตระกูลได้เข้ารับราชการและเป็นหนึ่งในกุญแจสำคัญในการก่อตั้ง บริษัท ไทยน้ำทิพย์ จำกัด ซึ่งตระกูลสารสินยังคงเป็นเจ้าของร่วมและบริหารอยู่จนถึงทุกวันนี้ สถานะของตระกูลสารสินได้ถูกบันทึกโดยนักประวัติศาสตร์ไทยหลายคนว่าเป็นต้นแบบที่ประสบความสำเร็จของชาวจีนอพยพในประเทศไทยระหว่าง คริสต์ศตวรรษที่ 19 และ คริสต์ศตวรรษที่ 20 และในปัจจุบันผู้สืบเชื้อสายในตระกูลนี้ได้มีบทบาท อำนาจ และอิทธิพล ทั้งทาง เศรษฐกิจ และ การเมือง ของไทย
สมาชิกในตระกูลที่สำคัญ.
สมาชิกของตระกูลที่สำคัญอาทิอดีตนายกรัฐมนตรีของไทยและอดีตเลขาธิการองค์การ ซีโต้ พจน์ สารสิน, อดีตรองนายกรัฐมนตรีและนักธุรกิจผู้ทรงอิทธิพล พงส์ สารสิน, อดีต อธิบดีกรมตำรวจ และ รัฐมนตรีว่าการกระทรวงมหาดไทย พลตำรวจเอก เภา สารสิน, อดีตรัฐมนตรีว่าการกระทรวงการต่างประเทศและอดีต ราชเลขาธิการ อาสา สารสิน, พาที สารสิน บุตรชายของ อาสา อดีต ซีอีโอ ของ นกแอร์ และ กนิษฐ์ สารสิน บุตรชายของ พล.ต.อ.เภา พิธีกรรายการโทรทัศน์